b"\n_START_ARTICLE_\nBlodtypediett\n_START_PARAGRAPH_\nBlodtypedietten er en diett utviklet og presentert av Peter D'Adamo, en naturopatisk lege, og beskrevet i hans bok \xc2\xabEat Right 4 Your Type\xc2\xbb._NEWLINE_D'Adamos p\xc3\xa5stand er at ABO-blodtypene er den viktigste faktoren for \xc3\xa5 bestemme en sunn diett, og han presenterer forskjellige dietter for personer med O-, A-, B- og AB-blodtyper. Lektiner er et n\xc3\xb8kkelbegrep i dietten hans._NEWLINE_I sin b\xc3\xb8ker refererer D'Adamo til arbeider av biokjemikere og glykobiologer som har forsket p\xc3\xa5 blodtyper og hevder eller impliserer at deres forskning st\xc3\xb8tter hans teori. Ikke desto mindre er det konsensus blant ern\xc3\xa6ringsfysiologer, leger og forskere at teorien ikke st\xc3\xb8ttes av vitenskapelige bevis._NEWLINE_D'Adamos hypoteser og anbefalinger kritiseres fordi har ikke fremlegger god nok dokumentasjon. I hans f\xc3\xb8rste bok som kom i 1997 finnes bare en bibliografi. Hans senere b\xc3\xb8ker har hatt omfattende referanser om klassifiseringen av forskjellige matvarer i de tre kategoriene han benytter: Fordelaktig, n\xc3\xb8ytral og unng\xc3\xa5. Men selve prosessen og bakgrunnen for hans konklusjoner og klassifisering forblir udokumentert. Dessuten innvendes det at han ved \xc3\xa5 begrense seg til \xc3\xa5 dele menneskeheten inn i kun fire stereotyper blir blodtypedietten hans mest av alt lik en slags \xc2\xabblodtypeastrologi\xc2\xbb._NEWLINE_I januar 2014 publiserte University of Toronto en stor studie der det ble sl\xc3\xa5tt fast at det var ingen p\xc3\xa5viselig sammenheng mellom blodtype og effekt av type diett."